# Rapportskabelon for sikkerhedsvurdering: Anvendelse af strålingsgeneratorer til veterinærmedicinske undersøgelser

# 1. Indledning

En sikkerhedsvurdering er et element i ansøgning om tilladelse til brug af strålingsgeneratorer. Sikkerhedsvurderingen skal vurdere alle aspekter af en virksomheds specifikke brug af strålekilder eller stråleudsættelse, som er relevante for sikkerhed og strålebeskyttelse.

De enkelte punkter i sikkerhedsvurderingen kan give anledning til forholdsregler, eller de kan konkludere, at ingen yderligere tiltag er nødvendige. Sikkerhedsvurderingen skal opdateres, hver gang der er ændringer, der er relevante for den samlede sikkerhedsvurdering.

Indholdet i denne skabelon tager udgangspunkt i Sundhedsstyrelsens vejledning fra 2020 om sikkerhedsvurderinger i forbindelse med brug af strålekilder og er baseret på relevante anbefalinger angivet i IAEAs sikkerhedsstandard om sikkerhedsvurderinger, GSR Part 4 (rev. 1).

Sikkerhedsvurderingen skal sikre opfyldelse af generelle krav til strålebeskyttelse i henhold til Sundhedsstyrelsens bekendtgørelser nr. 669/2019 og 671/2019 samt overholde supplerende krav til veterinærmedicinske undersøgelser (Bek. nr. 671/2019, bilag 11). For dyrlæger med udkørende praksis (transportabel uden for egne lokaler) anbefales det også at henholde sig til Sundhedsstyrelsens vejledning fra 2016 om veterinær brug af transportabelt røntgenapparatur i forhold til udarbejdelse af sikkerhedsvurderingen.

Krav til indholdet af sikkerhedsvurderingen afhænger af forholdene hos den enkelte dyrlæge.

Virksomheden skal opbygge og løbende vedligeholde et kvalitetsstyringssystem (kvalitetshåndbog).

Sikkerhedsvurderingen er et supplement til afdelingens kvalitetsstyringssystem.

I denne skabelon skal der enten udfyldes med tekst eller relevante udsagn skal markeres.

Punktopstilling markerer, at et dokument skal vedlægges sikkerhedsvurderingen.

# 2. Ansvar

Afdelingens navn :

Adresse :

CVR- eller SOR-nummer :

Eventuelt eksisterende SST-id for afdelingen: *AFD-000*

Eventuelt eksisterende SST-id for tilladelse[[1]](#footnote-1): *STGTIL-000*

# 3. Anvendelse

|  |  |  |
| --- | --- | --- |
| Kategori:  Veterinær | Anvendelse i egne lokaler | Anvendelse uden for egne lokaler |
| Konventionel |  |  |
| Dental |  |  |
| Håndholdt\* |  |  |
| CT |  |  |
| Gennemlysning |  |  |

\*Kræver særlig berettigelse.

Tabellen udfyldes ved at sætte kryds i de kategorier, afdelingen bruger, og hvor de anvendes.

Anvendelserne i de grå felter kræver ikke tilladelse og dermed heller ikke sikkerhedsvurdering, og virksomheden skal derfor ikke udfylde denne rapport, hvis der kun findes anvendelse sted på de områder.

For anvendelserne i de hvide felter kræver anvendelsen tilladelse og dermed også sikkerhedsvurdering, og virksomheden skal derfor udfylde denne rapport.

Er der krav om sikkerhedsvurdering, gælder den for samtlige røntgenkilder på afdelingen.

Eventuelt yderligere oplysninger relevant for anvendelsen:

# 4. Anvendelse af røntgenapparater uden for egne lokaler

Afdelingen anvender røntgenapparater uden for egne lokaler.

* Procedure og forholdsregler som beskriver, hvordan stråledoser optimeres og holdes under dosisbindingerne.

Proceduren skal bl.a. indeholde:

* Forholdsregler for at optimere strålebeskyttelsen for arbejdstagere, personer der medvirker til undersøgelsen og andre personer.
* Beskrivelse af hjælpemidler, værnemidler og afspærring.

Dokumentnavn(e):

For yderligere information se Sundhedsstyrelsens vejledning: ”Veterinær brug af transportabelt røntgenapparatur” fra 2016.

# 5. Afskærmning af røntgenapparater til CT, gennemlysning og håndholdt i egne lokaler

Fast opstillet\* røntgenapparat og rum afskærmet efter vejledning.

* For hvert rum vedlægges: rumtegning inkl. afskærmningsoplysninger.

Dokumentnavn(e):

Fast opstillet\* røntgenapparat og rum afskærmet ved beregning.

* For hvert rum vedlægges: rumtegning og inkl. beregning for overholdelse af dosisbinding samt forudsætninger for beregningen.

Dokumentnavn(e):

Er der andre særlige forhold for anlæg og udenomsarealer som gør sig gældende, f.eks. vedr. ophold i rum, der støder op til afskærmede røntgenrum eller vinduer ud til offentlige arealer, skal der være en procedure der beskriver dette.

* For hvert rum vedlægges: procedure.

Dokumentnavn(e):

\*Fast opstillet betyder, at apparatet kan være mobilt mellem foruddefinerede rum eller fast monteret i ét rum.

# 6. Klassificering af anlæg i egne lokaler

Sundhedsstyrelsen vil som udgangspunkt forvente, at anlæg med fast installerede strålingsgeneratorer til almindelige konventionelle undersøgelser, CT og gennemlysning samt håndholdte strålingsgeneratorer klassificeres som kontrollerede områder.

Kontrolleret (forventet niveau) i henhold til Bek. nr. 669/2019, § 50

Overvåget i henhold til Bek. nr. 669/2019, § 49

* Beregning skal vedlægges.

Dokumentnavn(e):

# 7. Kategorisering af stråleudsatte arbejdstagere

Kategori B: Arbejdstagere kan ved behov assistere i rummet under eksponering (forventet niveau).

* Krav om dosisovervågning.

Personalegrupper:

Kategori C: Arbejdstagere har som udgangspunkt ikke behov for at assistere i rummet under eksponering.

* Ingen krav til dosisovervågning.
* Baggrund for kategorisering skal vedlægges.

Personalegrupper:

# 8. Risikovurdering

Eventuelt yderligere oplysninger, forhold og overvejelser og risikovurderingerne af disse:

Sikkerhedsvurderingen udføres af kvalificeret personale med erfaring inden for alle relevante områder, som anvendelsestyper og anlæg omfatter.

Sikkerhedsvurderingen dokumenterer virksomhedens arbejde med strålebeskyttelse og overholdelse af gældende lovkrav. Når ovenstående tiltag er implementeret, vurderer [virksomhed] at strålebeskyttelsen er tilstrækkelig optimeret, og at alle relevante krav til sikkerhed og strålebeskyttelse er overholdt.

Udarbejdet af:

Sikkerhedsvurderingens versionsnummer:

Dato:

1. SST-ID’et for en tilladelse er som standard STGTIL-000xxxx. Eksisterende tilladelser, der er udstedt før marts 2020, vil dog have formatet RTGTIL-000xxxx. [↑](#footnote-ref-1)